ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

(ก) สรุปรายงานการสอบบัญชี

ผู้สอบบัญชีของบริษัทฯ ประจำปี 2557 โดยนางสาวรัชดา ยงสวัสดิ์วาณิชย์ ผู้สอบบัญชีรับอนุญาต
เลขทะเบียน 4951 และประจำปี 2556 และ 2555 โดยนางนงลักษณ์ พุ่มน้อย ผู้สอบบัญชีรับอนุญาต
เลขทะเบียน 4172 จากบริษัท สำนักงาน อีวาย จำกัด

- สำหรับปี 2557 ได้แสดงความเห็นอย่างไม่มีเงื่อนไขต่องบการเงินของบริษัทฯ
ว่าได้แสดงฐานะการเงิน ผลการดำเนินงาน และกระแสเงินสด
โดยถูกต้องตามที่ควรในสาระสำคัญตามมาตรฐานการรายงานทางการเงิน

- สำหรับปี 2556 ได้แสดงความเห็นอย่างไม่มีเงื่อนไขต่องบการเงินของบริษัทฯ ว่าได้แสดง

ฐานะการเงิน ผลการดำเนินงาน และกระแสเงินสด โดยถูกต้องตามที่ควรในสาระสำคัญ
ตามมาตรฐาน การรายงานทางการเงิน และมีข้อมูลและเหตุการณ์ที่เน้นดังต่อไปนี้

ข้าพเจ้าขอให้สังเกตุหมายเหตุประกอบงบการเงินข้อ 4
เกี่ยวกับการเปลี่ยนแปลงนโยบายการบัญชีเนื่องจากการนำมาตรฐานการบัญชี ฉบับที่ 12 เรื่อง
ภาษีเงินได้ มาถือปฏิบัติ บริษัทฯ ได้ปรับย้อนหลังงบการเงิน ซึ่งแสดงเงินลงทุนตามวิธีส่วนได้เสีย
และงบการเงินเฉพาะกิจการซึ่งแสดงเงินลงทุนตามวิธีราคาทุนสำหรับปี สิ้นสุดวันที่ 31 ธันวาคม
2555 ที่แสดงเป็นข้อมูลเปรียบเทียบ เพื่อสะท้อนรายการปรับปรุงจากการเปลี่ยนแปลง
นโยบายบัญชีดังกล่าว และนำเสนองบแสดงฐานะการเงินซึ่งแสดงเงินลงทุนตามวิธีส่วนได้เสีย
และงบแสดง ฐานะการเงินเฉพาะกิจการซึ่งแสดงเงินลงทุนตามวิธีราคาทุน ณ วันที่ 1 มกราคม
2555 เพื่อเป็นข้อมูลเปรียบเทียบ
โดยใช้นโยบายการบัญชีเกี่ยวกับภาษีเงินได้ที่ได้นำมาถือปฏิบัติใหม่ดังกล่าวด้วยเช่นกัน
ทั้งนี้ข้าพเจ้ามิได้แสดงความเห็นอย่างมีเงื่อนไขต่อกรณีนี้แต่อย่างใด

- สำหรับปี 2555 ได้แสดงความเห็นอย่างไม่มีเงื่อนไขและมีข้อมูลและเหตุการณ์ที่เน้นดังต่อไปนี้

ข้าพเจ้าขอให้สังเกต หมายเหตุประกอบงบการเงินข้อ 1.2
ผลกระทบจากอุทกภัยครั้งร้ายแรงบริษัทฯ ได้ประมาณการอย่างดีที่สุดสำหรับสำรองค่าสินไหมทดแทน
โดยอ้างอิงจากเอกสารหลักฐานและรายงานการสำรวจภัยที่ได้รับ อย่างไรก็ตาม บริษัทฯ
อยู่ระหว่างกระบวนการเจรจาตกลงมูลค่าความเสียหายกับคู่สัญญา และตรวจสอบข้อเท็จจริงเพิ่มเติม
ซึ่งความไม่แน่นอนดังกล่าว อาจมีผลกระทบต่อสำรองค่าสินไหมทดแทน
และสำรองค่าสินไหมทดแทนส่วนที่เรียกคืนจากการเอาประกันภัยต่อ
ซึ่งผลลัพธ์ที่เกิดขึ้นจริงอาจแตกต่างจากประมาณการดังกล่าวอย่างมีสาระสำคัญ ทั้งนี้
ข้าพเจ้ามิได้แสดงความเห็นอย่างมีเงื่อนไขต่อกรณีนี้แต่อย่างใด

[]

[]

[]

[]

[]

[]

[]

[]

  14. การวิเคราะห์และคำอธิบายของฝ่ายจัดการ

  การดำเนินงานและฐานะการเงินที่ผ่านมา

+-----------------------------------------------------------------------+
|   ทางด้านงบแสดงฐานะการเงินของบริษัทฯ ณ วันที่ 31 ธันวาคม 2557 ประกอบด้วย       |
|   สินทรัพย์ 53,574.2 ล้านบาท เพิ่มขึ้นร้อยละ 5.7 จากปี 2556 ที่มีสินทรัพย์ 50,706.9   |
|   ล้านบาท รายการ สินทรัพย์ที่เพิ่มขึ้นที่สำคัญคือ เงินลงทุนในหลักทรัพย์เผื่อขาย-สุทธิเพิ่มขึ้น   |
|   6,395.3 ล้านบาท เงินลงทุน ในหลักทรัพย์ที่จะถือจนครบกำหนด-สุทธิเพิ่มขึ้น 2,939.7    |
|   ล้านบาท ในขณะที่สินทรัพย์จากการประกันภัย                                    |
+-----------------------------------------------------------------------+
|   ต่อ-สุทธิลดลง 6,094.7 ล้านบาท สินทรัพย์ภาษีเงินได้รอตัดบัญชีลดลง 237.2 ล้านบาท    |
|   เงินสดและรายการเทียบเท่าเงินสดลดลง 213.1 ล้านบาท                         |
+-----------------------------------------------------------------------+

  ด้านหนี้สินและส่วนของเจ้าของ บริษัทฯ มีหนี้สิน 25,602.9 ล้านบาท ลดลงจากปี 2556 จำนวน
  3,431.0 ล้านบาทหรือร้อยละ 11.8 รายการสำคัญที่เปลี่ยนแปลง คือ
  เงินสำรองค่าสินไหมทดแทนและค่าสินไหมทดแทนค้างจ่ายลดลง 4,798.4 ล้านบาท
  และหนี้สินภาษีเงินได้รอตัดบัญชีเพิ่มขึ้น 1,290.7 ล้านบาท

  ด้านส่วนของเจ้าของ ณ วันที่ 31 ธันวาคม 2557 บริษัทฯ มีส่วนของเจ้าของ 27,971.4
  ล้านบาท เพิ่มขึ้นร้อยละ 29.1 จากปี 2556 ที่มีส่วนของเจ้าของ 21,673.0 ล้านบาท
  รายการที่สำคัญคือ องค์ประกอบอื่นของส่วนของเจ้าของ เพิ่มขึ้น 5,156.2 ล้านบาท หรือร้อยละ
  37.5 และกำไรสะสมเพิ่มขึ้น 807.6 ล้านบาท ทุนจดทะเบียนออกจำหน่ายและชำระแล้ว เพิ่มขึ้น
  304.2 ล้านบาท และกำไรสะสมสำรองตามกฎหมายเพิ่มขึ้น 30.4 ล้านบาท
  ผลการดำเนินงานในปี 2557 บริษัทฯ มีเบี้ยประกันภัยรับรวมทุกประเภท 15,778.8 ล้านบาท
  ลดลงร้อยละ 0.1 เมื่อเทียบกับปี 2556 โดยในปีนี้การประกันภัยที่มีอัตราการขยายตัวสูงสุดคือ
  การประกันภัยเบ็ดเตล็ด และการประกันภัยรถยนต์ ซึ่งขยายตัวร้อยละ 2.5 และ 0.1 ตามลำดับ
  เมื่อเทียบกับปีที่ผ่านมา ด้านผลประกอบการจากการรับประกันภัย ปรากฎผลกำไร 1,611.6
  ล้านบาท เพิ่มขึ้นจากปีก่อน 666.2 ล้านบาท หรือร้อยละ 70.5
  สาเหตุหลักมาจากสำรองเบี้ยประกันภัยที่ยังไม่ถือเป็นรายได้ ลดลง 701.2 ล้านบาท
  อันเป็นผลจากการที่เบี้ยประกันภัยรับสำหรับปีลดลง จึงส่งผลให้เบี้ยประกันภัยที่ถือเป็นรายได้
  เพิ่มขึ้น 771.7 ล้านบาท

  กำไรจากการลงทุนและรายได้อื่น 1,166.5 ล้านบาท ลดลงจากปีที่ผ่านมาร้อยละ 7.7
  เมื่อรวมกับผลกำไรจากการรับประกันภัยหักเงินสมทบฯ (หมายถึง
  เงินสมทบสำนักงานคณะกรรมการกำกับและส่งเสริม การประกอบธุรกิจประกันภัย
  เงินสมทบกองทุนประกันวินาศภัย และเงินสมทบกองทุนทดแทนผู้ประสบภัย)
  รวมเป็นกำไรก่อนหักภาษีเงินได้ 2,700.7 ล้านบาท เพิ่มขึ้นจากปีที่ผ่านมาร้อยละ 26.7
  หลังหักภาษีเงินได้ คงเหลือเป็นกำไรสุทธิ 2,305.8 ล้านบาท เพิ่มขึ้นจากปี 2556 ร้อยละ
  31.9 หรือคิดเป็นกำไรสุทธิต่อหุ้น 21.66 บาท เพิ่มขึ้นจากปี 2556 ซึ่งมีกำไรต่อหุ้นเท่ากับ
  16.42 บาท

  การจัดสรรเงินปันผลในปี 2557 คณะกรรมการบริษัทฯ เสนอผู้ถือหุ้นให้จัดสรรเงินปันผลงวด
  สุดท้ายของปี 2557 หุ้นละ 3.75 บาท เมื่อรวมเงินปันผลระหว่างกาลที่จัดสรรไปแล้ว 3 งวด
  งวดละ 2.75 บาท ต่อหุ้น รวมจ่ายในปี 2557 อัตราหุ้นละ 12 บาท ลดลงหุ้นละ 4 บาท
  เมื่อเทียบกับปี 2556 ที่จ่ายปันผลอัตรา หุ้นละ 16 บาท

  ผลการดำเนินงานของการรับประกันภัยแต่ละประเภท ในปี 2557 การประกันอัคคีภัย

  บริษัทฯ มีเบี้ยประกันอัคคีภัยรวม 1,781.5 ล้านบาท ลดลงร้อยละ 9.0 จากปี 2556
  สาเหตุหลักมาจากการเติบโตของเบี้ยประกันภัยลดลงในหลายช่องทาง
  โดยเฉพาะช่องทางธุรกิจลูกค้าองค์กร เบี้ยประกันภัยรับสุทธิเท่ากับ 1,074.5 ล้านบาท
  เพิ่มขึ้นร้อยละ 0.4 โดยบริษัทฯ รับเสี่ยงภัยไว้เองร้อยละ 60.3 เพิ่มขึ้นจากร้อยละ 54.7 ในปี
  2556 อัตราส่วนความเสียหายของการประกันอัคคีภัยในปีนี้คิดเป็นร้อยละ 23.2 ต่ำกว่า ปี 2556
  ซึ่งอยู่ในระดับร้อยละ 66.8 สาเหตุหลักมาจากความเสียหายที่เกิดขึ้นจากมหาอุทกภัยในไตรมาสที่
  4 ปี 2554 ในส่วนของการรับประกันภัยต่อที่มีผลกระทบในปี 2556 ได้ลดลงหมดในปี 2557
  จึงส่งผลให้กำไรจากการรับประกันภัยเพิ่มขึ้นเป็น 494.7 ล้านบาท กำไรเพิ่มขึ้นจากปี 2556
  เท่ากับ 657.9 ล้านบาท หรือร้อยละ 403.1

  การประกันภัยทางทะเลและขนส่ง

  - ตัวเรือ บริษัทฯ มีเบี้ยประกันภัยรับ 41.7 ล้านบาท ลดลงร้อยละ 8.4 เมื่อเทียบกับปี 2556
  สาเหตุหลักมาจากเบี้ยประกันภัยลดลงจากช่องทางธุรกิจนายหน้าและช่องทางธุรกิจสถาบันการเงิน
  เบี้ยประกันภัยรับสุทธิ 16.0 ล้านบาท เพิ่มขึ้นร้อยละ 11.1 จากปีที่ผ่านมา โดย บริษัทฯ รับ
  เสี่ยงภัยไว้เอง ร้อยละ 38.4 เปรียบเทียบกับร้อยละ 31.6 ในปีที่ผ่านมา
  สำหรับค่าสินไหมทดแทนมีจำนวนเท่ากับ 9.0 ล้านบาท ลดลง 8.5 ล้านบาท จากปี 2556
  ผลการรับประกันภัยในปี 2557 มีอัตราความเสียหายร้อยละ 58.4 มีกำไรจากการรับประกันภัย
  4.2 ล้านบาท กำไรเพิ่มขึ้นจากปีที่ผ่านมา 12.0 ล้านบาท

  - สินค้า บริษัทฯ มีเบี้ยประกันภัยรับ 354.7 ล้านบาท ลดลงร้อยละ 4.8 จากปี 2556
  สาเหตุหลักมาจากเบี้ยรับประกันภัยต่อที่ลดลง เบี้ยประกันภัยรับสุทธิ เท่ากับ 203.5 ล้านบาท
  ลดลง ร้อยละ 10.2 โดยบริษัทฯ มีการรับเสี่ยงภัยไว้เอง ลดลงจากร้อยละ 60.8 ในปีที่ผ่านมา
  เป็นร้อยละ 57.4 ในปี 2557 ผลการรับประกันภัยในปี 2557 มีอัตราความเสียหาย ร้อยละ
  32.9 ลดลงจากปีที่ผ่านมาที่มีอัตราความเสียหายร้อยละ 39.4
  ส่งผลให้มีกำไรจากการรับประกันภัยสินค้า 112.7 ล้านบาท เพิ่มขึ้นร้อยละ 16.8 จากปีที่ผ่านมา
  การประกันภัยรถยนต์

  ในปี 2557 บริษัทฯ มีเบี้ยประกันภัยรับ 6,698.0 ล้านบาท ขยายตัวเพิ่มขึ้นร้อยละ 0.1
  เมื่อเทียบกับปี 2556 สาเหตุหลักมาจากการขยายงานผ่านทางช่องทางธุรกิจสาขาและการร่วมทุน
  ซึ่งมีการเข้าร่วมโครงการกับคู่ค้าบางราย อีกทั้งมีการขยายฐานลูกค้าทางช่องทาง
  Bancassurance

  เบี้ยประกันภัยรับสุทธิเท่ากับ 6,448.2 ล้านบาท เพิ่มขึ้นร้อยละ 0.2 โดยปีนี้ บริษัทฯ
  รับเสี่ยงภัย ไว้เองร้อยละ 96.3 เพิ่มขึ้นเล็กน้อยจากปี 2556 ที่ร้อยละ 96.2
  สำหรับอัตราความเสียหาย ในปี 2557 อยู่ที่ร้อยละ 66.2 เพิ่มขึ้นจากร้อยละ 61.7 ในปี 2556
  ส่งผลให้มีกำไรจากการรับประกันภัยรถยนต์ลดลง ร้อยละ 65.6 เมื่อเทียบกับปี 2556
  หรือมีกำไร 133.1 ล้านบาท

  การประกันภัยเบ็ดเตล็ด

  การประกันภัยประเภทนี้ ประกอบด้วยการประกันภัย 5 ประเภท คือ การประกันภัยอุบัติเหตุ
  การประกันภัยด้านวิศวกรรม การประกันภัยเกี่ยวกับบุคคล การประกันภัยเกี่ยวกับการบิน
  และการประกันภัยการเสี่ยงภัยทุกชนิด ในปี 2557 บริษัทฯ มีเบี้ยประกันภัยรับรวม 6,902.9
  ล้านบาท เพิ่มขึ้น ร้อยละ 2.5 จากปี 2556 ที่มีเบี้ยประกันภัยรับรวม 6,731.8 ล้านบาท
  โดยเบี้ยประกันภัยรับโดยตรงในปีนี้ ที่เพิ่มขึ้น มาจากการประกันภัยการเสี่ยงภัยทุกชนิด
  เนื่องจากมีการขยายงานในช่องทางธุรกิจนายหน้าช่องทางธุรกิจลูกค้าองค์กรและช่องทางธุรกิจสถาบันการเงิน
  เบี้ยประกันภัยรับสุทธิของการประกันภัยเบ็ดเตล็ดทุกประเภทรวมเป็นเงินทั้งสิ้น3,201.5ล้านบาท
  เพิ่มขึ้นร้อยละ 2.5 ในปีนี้ บริษัทฯ รับเสี่ยงภัยไว้เองร้อยละ 46.4 ซึ่งเท่ากับปี 2556
  โดยมีอัตราส่วน ความเสียหายในภาพรวมของการประกันภัยเบ็ดเตล็ดปี 2557 อยู่ที่ร้อยละ 38.9
  เพิ่มขึ้นเล็กน้อยจากร้อยละ 37.0 ในปี 2556 แต่มีค่าใช้จ่ายในการรับประกันภัยทั้งสิ้น 2,909.2
  ล้านบาท ลดลง 112.6 ล้านบาท จากปี ที่ผ่านมา ส่งผลให้มีกำไรจากการรับประกันภัยเบ็ดเตล็ด
  866.9 ล้านบาท เพิ่มขึ้นจากปีก่อนร้อยละ 36.8

  ค่าใช้จ่ายในการรับประกันภัย

บริษัทฯ มีค่าใช้จ่ายในการรับประกันภัยทั้งสิ้น 10,299.0 ล้านบาท
เพิ่มขึ้นเล็กน้อยจากปีที่ผ่านมาร้อยละ 1.4 ทั้งนี้
ค่าสินไหมทดแทนและค่าใช้จ่ายในการจัดการสินไหมทดแทนที่เกิดขึ้นในระหว่างปีเพิ่มขึ้นจากปีที่ผ่านมาร้อยละ
5.5 ค่าใช้จ่ายในการรับประกันภัยอื่น เพิ่มขึ้นร้อยละ 11.6 และค่าใช้จ่ายในการดำเนินงาน
ลดลงร้อยละ 32.6 เนื่องจากในปี 2556 บริษัทฯ ตั้งสำรองค่าเผื่อหนี้สงสัยจะสูญ
สำหรับบริษัทประกันภัยต่อต่างประเทศบางรายที่คาดว่าจะเก็บเงินไม่ได้ และในปี 2557
มีรายการโอนกลับ สำรองค่าเผื่อหนี้สงสัยจะสูญนี้มาบางส่วน

  ทั้งนี้ในปี 2557 บริษัทฯ มีเบี้ยประกันภัยรับตรงทุกประเภท 15,155.4 ล้านบาท เติบโตร้อยละ
  0.6 จากปี 2556 และมีส่วนแบ่งการตลาดปี 2557 ร้อยละ 7.4 เท่ากับปี 2556
  โดยยังคงรักษาส่วนแบ่งตลาดที่อันดับ 3 เช่นเดียวกับปีที่ผ่านมา
  โดยการประกันภัยรถยนต์ที่มีสัดส่วนเบี้ยประกันภัยร้อยละ 44.1 มีอัตราการเติบโต ร้อยละ 0.1
  ส่งผลให้ส่วนแบ่งตลาดเบี้ยประกันภัยรถยนต์ ปี 2557 เท่ากับร้อยละ 5.7 เพิ่มขึ้นจากปี 2556
  และการประกันอัคคีภัยมีส่วนแบ่งตลาดร้อยละ 14.4 ในขณะที่การประกันภัยทางทะเล
  และการประกันภัยเบ็ดเตล็ด มีส่วนแบ่งการตลาดร้อยละ 6.4 และ 9.2 ตามลำดับ

  รายได้จากการลงทุน

  ณ สิ้นปี 2557 บริษัทฯ มีเงินลงทุนตามราคาทุนทั้งสิ้น 18,110.0 ล้านบาท เพิ่มขึ้นจากปี
  2556จำนวน 2,705.7 ล้านบาท หรือเพิ่มขึ้นร้อยละ 17.6 สำหรับการจัดสรรเงินลงทุนนั้น
  ส่วนหนึ่งของเงินลงทุนจำนวน 11,456.6 ล้านบาท หรือร้อยละ 63.3 ของเงินลงทุนทั้งหมด
  เป็นการลงทุนในสินทรัพย์ที่ให้ผลตอบแทนคงที่ (Fixed-income) อีกส่วนหนึ่งจำนวน 6,653.4
  ล้านบาท หรือร้อยละ 36.7 ของเงินลงทุนทั้งหมด เป็นการลงทุนในหุ้นทุน หน่วยลงทุน
  ทั้งที่จดทะเบียนและไม่ได้จดทะเบียนในตลาดหลักทรัพย์แห่งประเทศไทย

  ในส่วนของการลงทุนที่ให้ผลตอบแทนคงที่ ประกอบด้วยเงินฝากประจำจำนวน 6,988.1 ล้านบาท
  คิดเป็นสัดส่วนร้อยละ 38.6 ของเงินลงทุนทั้งหมด เพิ่มขึ้น 2,764.7 ล้านบาท หรือร้อยละ
  65.5 เมื่อเทียบกับปีก่อนหน้า พันธบัตร 1,664.8 ล้านบาท คิดเป็นสัดส่วนร้อยละ 9.2
  ของเงินลงทุนทั้งหมด ลดลง 1,439.8 ล้านบาท หรือร้อยละ 46.4 จากปีก่อน และหุ้นกู้จำนวน
  910.2 ล้านบาท คิดเป็นสัดส่วน ร้อยละ 5.0 ของเงินลงทุนทั้งหมด เพิ่มขึ้น 530.2 ล้านบาท
  หรือร้อยละ 139.5

  นอกจากการลงทุนในหลักทรัพย์ที่ให้ผลตอบแทนคงที่ดังกล่าว บริษัทฯ
  มีเงินลงทุนที่ให้ผลตอบแทนคงที่อีกประเภทหนึ่งคือเงินให้กู้ยืมโดยมีอสังหาริมทรัพย์จำนองเป็นประกันจำนวน
  1,888.9 ล้านบาท คิดเป็นสัดส่วนร้อยละ 10.4 ของเงินลงทุนทั้งหมด เพิ่มขึ้น 1.7 ล้านบาท
  หรือร้อยละ 0.1

  ในส่วนของการลงทุนในตราสารทุนนั้น บริษัทฯ
  มีเงินลงทุนในหุ้นทุนที่จดทะเบียนในตลาดหลักทรัพย์แห่งประเทศไทย จำนวน 4,297.4 ล้านบาท
  คิดเป็นร้อยละ 23.7 ของการลงทุนทั้งหมด เพิ่มขึ้น 596.6 ล้านบาท หรือร้อยละ 16.1
  โดยบริษัทฯ ยังคงมีนโยบายการลงทุนในระยะยาว โดยปัจจัยพื้นฐานที่ดีของหลักทรัพย์ที่บริษัทฯ
  เลือกลงทุนจะเป็นปัจจัยหลักซึ่งส่งผลให้มูลค่าของกิจการมีการเติบโตอย่างยั่งยืน
  และช่วยลดความผันผวนของมูลค่าเงินลงทุนให้น้อยลง

  บริษัทฯ ได้ลงทุนในหลักทรัพย์หุ้นสามัญของบริษัทจำกัดที่ไม่ได้จดทะเบียนในตลาดหลักทรัพย์จำนวน
  649.8 ล้านบาท คิดเป็นสัดส่วนร้อยละ 3.6 ของเงินลงทุนทั้งหมด โดยเพิ่มขึ้นจากปีก่อน 7.1
  ล้านบาท หรือร้อยละ 1.1 จากการลงทุนเพิ่มเติมในหุ้นทุนนอกตลาดฯ
  อนึ่งหุ้นทุนนอกตลาดหลักทรัพย์ส่วนใหญ่เป็นการลงทุนเชิงยุทธศาสตร์
  การเข้าไปถือหุ้นเป็นการสร้างความสัมพันธ์ทางธุรกิจและสนับสนุนธุรกิจหลักของบริษัทฯ

  บริษัทฯ มีเงินลงทุนในบริษัทร่วมจำนวน 154.9 ล้านบาท หรือสัดส่วนร้อยละ 0.9 เพิ่มขึ้น 10.8
  ล้านบาท หรือร้อยละ 7.5 ซึ่งส่วนที่เพิ่มขึ้นนี้เกิดจากการรับรู้ผลกำไรในบริษัทร่วมนั้นๆ อนึ่ง
  เงินลงทุนในบริษัทร่วมเป็นการลงทุนโดยการถือหุ้นตั้งแต่ร้อยละ 20
  และเป็นการลงทุนในต่างประเทศ ได้แก่ การลงทุนในบริษัทประกันภัยในประเทศกัมพูชา
  อันเป็นการเพิ่มโอกาสการทำธุรกิจในต่างประเทศ
  ซึ่งบริษัทร่วมเหล่านั้นล้วนมีศักยภาพที่จะเติบโตทั้งในด้านการขยายธุรกิจและผลกำไร
  รวมถึงมีความสามารถในการจ่ายเงินปันผลให้แก่บริษัทฯ ได้

  นอกจากนี้ บริษัทฯ ยังลงทุนในหน่วยลงทุนของกองทุนตราสารหนี้จำนวน 540.2
  ล้านบาทหรือคิดเป็นสัดส่วนร้อยละ 3.0 ของเงินลงทุนทั้งหมด ไม่เปลี่ยนแปลงจากปีก่อนหน้า
  หน่วยลงทุนของกองทุนตราสารทุนจำนวน 247.9 ล้านบาท เป็นสัดส่วนร้อยละ 1.3
  ของเงินลงทุนทั้งหมด เพิ่มขึ้น 70.1 ล้านบาท หรือร้อยละ 39.4
  หน่วยลงทุนของกองทุนรวมอสังหาริมทรัพย์ และกองทรัสต์เพื่อการลงทุนในอสังหาริมทรัพย์
  ตลอดจนกองทุนรวมโครงสร้างพื้นฐานจำนวน 763.2 ล้านบาท เป็นสัดส่วนร้อยละ 4.2 เพิ่มขึ้น
  165.9 ล้านบาท หรือร้อยละ 27.8

  รายได้จากการลงทุนสำหรับปี 2557 มีจำนวน 1,241.9 ล้านบาท ประกอบด้วยรายได้ดอกเบี้ย
  397.1 ล้านบาท เพิ่มขึ้นร้อยละ 16.7 เงินปันผลรับ 668.1 ล้านบาท ลดลงร้อยละ 5.0
  กำไรจากการขายหลักทรัพย์และสินทรัพย์ 11.5 ล้านบาท ลดลงร้อยละ 93.2
  รายได้ค่าเช่าและอื่นๆ 154.4 ล้านบาท เพิ่มขึ้นร้อยละ 8.0
  ส่วนแบ่งกำไรจากเงินลงทุนในบริษัทร่วม ซึ่งบันทึกโดยวิธีส่วนได้เสีย 10.8 ล้านบาท
  เพิ่มขึ้นร้อยละ 170.0 ค่าใช้จ่ายในการลงทุน 90.4 ล้านบาท เพิ่มขึ้นร้อยละ 0.7
  กำไรจากการกลับรายการด้อยค่าของเงินลงทุน 15.0 ล้านบาท ทำให้มีรายได้จากลงทุนสุทธิ
  1,166.5 ล้านบาท

  ณ วันสิ้นปี ดัชนีตลาดหลักทรัพย์แห่งประเทศไทยปิดที่ 1,497.67 จุด เพิ่มขึ้นจากปี 2556 ซึ่งปิดที่
  1,298.71 จุด เพิ่มขึ้น 198.96 จุดหรือร้อยละ 15.3
  จากการที่เศรษฐกิจบางประเทศยังอยู่ในช่วงชะลอตัว เช่น ยุโรป ญี่ปุ่น และจีน
  ในขณะที่เศรษฐกิจสหรัฐฯมีแนวโน้มดีขึ้นเล็กน้อย
  สำหรับเศรษฐกิจไทยมีแนวโน้มปรับตัวดีขึ้นเล็กน้อย ส่งผลให้บริษัทฯ
  มีส่วนเกินทุนจากการเปลี่ยนแปลงมูลค่าหุ้นในตลาดหลักทรัพย์แห่งประเทศไทยจำนวน 23,505.5
  ล้านบาท เพิ่มขึ้นจากปี 2556 จำนวน 6,378.5 ล้านบาท หรือ ร้อยละ 37.2

ฐานะการเงิน

  สินทรัพย์

  สินทรัพย์ของบริษัทฯ ณ สิ้นปี 2557 มีจำนวน 53,574.2 ล้านบาท เพิ่มขึ้นจากปี 2556 จำนวน
  2,867.3 ล้านบาท หรือร้อยละ 5.7 รายการสินทรัพย์ที่สำคัญมีดังนี้

-   เงินลงทุนในหลักทรัพย์ จำนวน 39,430.7 ล้านบาท เพิ่มขึ้นจากปีก่อน 9,329.9 ล้านบาท
    หรือ ร้อยละ 31.0 เงินลงทุนในหลักทรัพย์ ประกอบด้วย เงินลงทุนเผื่อขายสุทธิ 32,076.1
    ล้านบาท เป็นสัดส่วนร้อยละ 59.9 ของสินทรัพย์รวม เงินลงทุนที่จะถือจนครบกำหนดสุทธิ
    (เงินฝากสถาบันการเงินที่ครบกำหนดเกินกว่า 3 เดือน) เท่ากับ 6,788.0 ล้านบาท
    คิดเป็นสัดส่วน ร้อยละ 12.7 ของสินทรัพย์รวม เงินลงทุนทั่วไปสุทธิเท่ากับ 566.6 ล้านบาท
    คิดเป็นสัดส่วนร้อยละ 1.1 ของสินทรัพย์รวม

-   สินทรัพย์จากการประกันภัยต่อสุทธิ 6,491.9 ล้านบาท ลดลงจากปีก่อน 6,094.7 ล้านบาท
    หรือร้อยละ 48.4

-   เงินให้กู้ยืมสุทธิ 1,892.7 ล้านบาท ลดลงจากปีก่อน 0.4 ล้านบาท หรือร้อยละ 0.0

-   เบี้ยประกันภัยค้างรับ 2,412.9 ล้านบาท ลดลงจากปีก่อน 24.4 ล้านบาท หรือร้อยละ 1.0

-   เงินสดและรายการเทียบเท่าเงินสด 304.4 ล้านบาท ลดลงจากปีก่อน 213.1 ล้านบาท หรือ
    ร้อยละ 41.2

-   ที่ดิน อาคารและอุปกรณ์ รวมอสังหาริมทรัพย์เพื่อการลงทุนสุทธิเท่ากับ 1,362.0 ล้านบาท
    เพิ่มขึ้นจากปีก่อน 104.4 ล้านบาท หรือร้อยละ 8.3

  หนี้สิน

  หนี้สินของบริษัทฯ ณ สิ้นปี 2557 มีจำนวน 25,602.9 ล้านบาท ลดลงจากปี 2556 จำนวน
  3,431.0 ล้านบาท หรือร้อยละ 11.8 รายการหนี้สินที่สำคัญมีดังนี้

-   สำรองค่าสินไหมทดแทนและค่าสินไหมทดแทนค้างจ่ายจำนวน 8,031.2 ล้านบาท
    ลดลงจากปีก่อน 4,798.4 ล้านบาท หรือร้อยละ 37.4

-   เงินสำรองเบี้ยประกันภัยจำนวน 7,333.6 ล้านบาท เพิ่มขึ้นจากปีก่อน 223.1 ล้านบาท
    หรือร้อยละ 3.1

-   เจ้าหนี้บริษัทประกันภัยต่อจำนวน 2,155.2 ล้านบาท ลดลงจากปีก่อน 372.8 ล้านบาท
    หรือร้อยละ 14.7

-   เบี้ยประกันภัยรับล่วงหน้า 1,468.3 ล้านบาท เพิ่มขึ้นจากปีก่อน 200.8 ล้านบาท หรือร้อยละ
    15.8

  ส่วนของเจ้าของ

  ส่วนของเจ้าของของบริษัทฯ ณ สิ้นปี 2557 มีจำนวน 27,971.4 ล้านบาท เพิ่มขึ้นจากปี 2556
  จำนวน 6,298.4 ล้านบาท หรือร้อยละ 29.1 โดยมีรายการที่สำคัญดังนี้

-   ทุนจดทะเบียน 1,064.7 ล้านบาท เพิ่มขึ้นจากปีก่อน 304.2 ล้านบาท หรือร้อยละ 40.0

-   กำไรสะสมยังไม่จัดสรร 3,335.8 ล้านบาท เพิ่มขึ้นจากปีก่อน 807.6 ล้านบาท หรือร้อยละ
    31.9

-   กำไรสำหรับปีเท่ากับ 2,305.7 ล้านบาท เพิ่มขึ้นจากปีก่อน 557.3 ล้านบาท หรือร้อยละ
    31.9

-   จ่ายเงินปันผลในปี 2557 จำนวน 1,163.6 ล้านบาท (อัตรา 12 บาทต่อหุ้น)

-   องค์ประกอบอื่นของส่วนของเจ้าของ (ส่วนเกินทุนจากการวัดมูลค่าเงินลงทุน) เป็นจำนวน
    18,921.9 ล้านบาท เพิ่มขึ้นจากปีก่อน 5,156.2 ล้านบาท หรือร้อยละ 37.5

  คุณภาพสินทรัพย์

  ลูกหนี้ (เบี้ยประกันภัยค้างรับ)

  ณ วันสิ้นปี 2557 บริษัทฯ มีเบี้ยประกันภัยค้างรับสุทธิ 2,412.8 ล้านบาท ลดลงจากปีก่อน 24.4
  ล้านบาท หรือร้อยละ 1.0 โดยเบี้ยประกันภัยค้างรับ สามารถแยกตามอายุหนี้ได้ ดังนี้

  []

  ลูกหนี้เบี้ยประกันภัยค้างรับจำนวนรวมทั้งสิ้น 2,435.4 ล้านบาท
  เป็นส่วนของเบี้ยประกันภัยที่ยังไม่ถึงกำหนดรับชำระและค้างรับไม่เกิน 30 วัน รวมจำนวน
  2,073.3 ล้านบาท หรือคิดเป็นร้อยละ 85.1
  ซึ่งส่วนใหญ่เป็นลูกหนี้ที่ยังไม่ถึงกำหนดชำระตามระยะเวลาเครดิตที่ได้รับ
  อย่างไรก็ตามบริษัทได้พัฒนากระบวนการติดตามหนี้และการจัดเก็บเงินเพื่อเพิ่มประสิทธิภาพในการเรียกเก็บเบี้ยประกันภัยอย่างต่อเนื่อง
  ซึ่งทำให้อัตราส่วนผลการประเมินราคาเบี้ยประกันภัยค้างรับของบริษัทฯ
  เป็นไปตามหลักเกณฑ์ที่สำนักงานคณะกรรมการกำกับและส่งเสริมการประกอบธุรกิจประกันภัยกำหนดไว้

  สำหรับเบี้ยประกันภัยที่มีโอกาสจะเก็บเงินไม่ได้ ซึ่งโดยส่วนใหญ่เป็นหนี้ที่อยู่ระหว่าง
  ดำเนินการทางกฎหมาย บริษัทฯ
  ได้พิจารณาตั้งค่าเผื่อหนี้สงสัยจะสูญตามประกาศเรื่องนโยบายการตั้ง หนี้สูญของบริษัทฯ
  ซึ่งจำนวนที่ตั้งค่าเผื่อหนี้สงสัยจะสูญนี้คิดว่าเพียงพอกับจำนวนเงินที่มีความเสี่ยงที่จะเก็บเงินไม่ได้

  เงินให้กู้ยืม

  ณ สิ้นปี 2557 บริษัทฯ มีเงินให้กู้ยืมรวม 1,893.5 ล้านบาท เพิ่มขึ้นจากปีก่อน 0.1 ล้านบาท
  หรือเพิ่มขึ้นร้อยละ 0.0 ทั้งนี้ เป็นการให้กู้ยืมซึ่งมีอสังหาริมทรัพย์จำนองเป็นประกัน
  หรือมีบุคคลค้ำประกัน เงินให้กู้ยืมดังกล่าวประกอบด้วย เงินให้กู้ยืมเพื่อที่อยู่อาศัย จำนวน 190.2
  ล้านบาท คิดเป็นสัดส่วนร้อยละ 10.0
  และให้กู้ยืมแก่ผู้ประกอบธุรกิจอสังหาริมทรัพย์และธุรกิจอื่นจำนวน 1,703.3 ล้านบาท
  คิดเป็นสัดส่วนร้อยละ 90.0

  ในการลงทุนให้กู้ยืมโดยมีอสังหาริมทรัพย์จำนองเป็นประกันนั้น การประเมินมูลค่าหลักประกัน
  การกำหนดวงเงินให้กู้ยืม อายุสัญญา
  เงื่อนไขการผ่อนชำระดอกเบี้ยและการคืนเงินต้นจะเป็นไปตามข้อกำหนดของกฎหมายและระเบียบข้อบังคับที่เกี่ยวข้อง
  กล่าวคือหลักทรัพย์ที่ลูกหนี้นำมาจดทะเบียนจำนองเพื่อค้ำประกันเงินกู้นั้นมีมูลค่าเพียงพอที่บริษัทฯ
  จะได้รับชำระหนี้โดยสิ้นเชิง

  ลูกหนี้เงินให้กู้ยืมโดยมีทรัพย์สินจำนองเป็นประกัน สามารถแยกตามอายุหนี้ได้ดังนี้ (ล้านบาท)

  --------------------------- ------------ ----------- ------------ -----------
  ระยะเวลาค้างชำระ             2557                     2556         

                              เงินต้น        ดอกเบี้ย      เงินต้น        ดอกเบี้ย

  ยังไม่ถึงกำหนดชำระ             1,858.2      0.3         1,840.9      0.1

  เกินกว่ากำหนดชำระ                                                   

  น้อยกว่า 3 เดือน               6.4          0.1         5.0          -

  3 - 6 เดือน                  2.0          -           0.5          -

  มากกว่า 12 เดือน              22.3         1.7         40.7         2.8

  รวม                         1,888.9      2.1         1,887.1      2.9

  หัก ค่าเผื่อหนี้สงสัยจะสูญ          (0.8)        -           (0.3)        -

  เงินให้กู้ยืมและดอกเบี้ยค้างรับสุทธิ   1,888.1      2.1         1,886.8      2.9
  --------------------------- ------------ ----------- ------------ -----------

  เงินลงทุนในหลักทรัพย์

  ภาพรวมเศรษฐกิจโลกในปี 2557 อยู่ในช่วงการฟื้นตัวอย่างช้าๆ โดยมีสหรัฐอเมริกาเพียง
  ประเทศเดียวที่มีสัญญาณการฟื้นตัวที่โดดเด่น
  ในขณะที่เศรษฐกิจของสหภาพยุโรปคาดว่าการฟื้นตัวเป็นไปอย่างช้าๆ
  สำหรับเศรษฐกิจจีนมีความโดดเด่นน้อยลงกว่าปีก่อน
  เนื่องจากทางรัฐบาลจีนได้ปรับเปลี่ยนนโยบายทางเศรษฐกิจให้มุ่งเน้นการพึ่งพาการบริโภคจากภายในประเทศเป็นกลไกหลักแทนการส่งออก
  ในส่วนเศรษฐกิจของญี่ปุ่นยังคงฟื้นตัวได้ไม่ดีจากที่คาดการณ์
  สาเหตุหลักมาจากผลกระทบในเชิงลบหลังจากการปรับขึ้นอัตราภาษีผู้บริโภค

  เศรษฐกิจไทยมีอัตราการขยายตัวที่ต่ำกว่าประมาณการมาก ซึ่งเกิดจากการลดลงอย่างมากของ
  อุปสงค์ภายในประเทศจากภาครัฐและเอกชน
  โดยเฉพาะการบริโภคของภาคครัวเรือนทั้งระดับกลางและระดับล่าง
  ประสบปัญหาภาระหนี้สินเพิ่มขึ้น และรายได้ลดลงจากราคาสินค้าเกษตรตกต่ำ
  ส่งผลให้กำลังซื้อภายในประเทศลดลง ขณะที่ภาคการส่งออกเกิดภาวะชะลอตัว
  เนื่องจากภาวะเศรษฐกิจโลกฟื้นตัวช้ากว่าที่คาดการณ์
  สำหรับการท่องเที่ยวของประเทศในครึ่งปีแรกได้รับผลกระทบอย่างมากจากปัญหาความขัดแย้งทางการเมืองและความไม่สงบภายในประเทศ
  แต่ในครึ่งปีหลังสามารถฟื้นคืนได้เล็กน้อยจากนโยบายส่งเสริมการท่องเที่ยวของรัฐบาล
  นอกจากนี้การลงทุนขนาดใหญ่ของภาครัฐที่หยุดชะงักไปในช่วงครึ่งปีแรก
  เริ่มเห็นความชัดเจนของโครงการต่างๆ มากขึ้นในครึ่งปีหลัง

  บริษัทฯ มีรายได้จากการจัดการลงทุนโดยรวมปรับลดลงจากปีก่อน
  โดยดอกเบี้ยและเงินปันผลเท่ากับ 1,065.2 ล้านบาท เพิ่มขึ้น 21.7 ล้านบาท หรือร้อยละ 2.1
  กำไรจากการขายหลักทรัพย์เท่ากับ 9.1 ล้านบาท ลดลง 157.7 ล้านบาท หรือร้อยละ 94.5
  รวมรายได้จากการลงทุนสุทธิ 1,166.5 ล้านบาท ลดลง 97.9 ล้านบาท หรือร้อยละ 7.7
  ซึ่งเมื่อรวมกับผลกำไรจากการรับประกันภัย ทำให้บริษัทฯ มีกำไรสุทธิในปี 2557 เป็นจำนวน
  2,305.8 ล้านบาท

  นอกจากนี้บริษัทฯ มีมูลค่ายุติธรรมของเงินลงทุนในหลักทรัพย์โดยรวมแล้วมากกว่าราคาทุน
  ซึ่งบ่งชี้โดยองค์ประกอบอื่นของส่วนของเจ้าของในงบดุลปี 2557
  ซึ่งเป็นรายการแสดงส่วนเกินทุนจากการเปลี่ยนแปลงมูลค่าเงินลงทุนเป็นจำนวนเงินเท่ากับ
  23,652.4 ล้านบาท เพิ่มขึ้นจากปีก่อนจำนวน 6,445.3 ล้านบาท หรือร้อยละ 37.5

  เมื่อจำแนกในรายละเอียด ณ วันสิ้นปี 2557 บริษัทฯ มีเงินลงทุนในหลักทรัพย์ที่สำคัญได้แก่
  เงินลงทุนในพันธบัตรที่ราคาทุนเท่ากับ 1,664.8 ล้านบาท หรือคิดเป็นมูลค่ายุติธรรมเท่ากับ
  1,698.2 ล้านบาท เงินลงทุนในหุ้นทุนที่จดทะเบียนในตลาดหลักทรัพย์ 4,297.4 ล้านบาท
  หรือมูลค่ายุติธรรมเท่ากับ 27,804.3 ล้านบาท
  (รวมใบสำคัญแสดงสิทธิและหักค่าเผื่อการด้อยค่าแล้ว) หุ้นทุนนอกตลาดหลักทรัพย์ 649.8
  ล้านบาท คิดเป็นมูลค่ายุติธรรมเท่ากับ 566.6 ล้านบาท และเงินลงทุนในบริษัทร่วมเท่ากับ
  154.9 ล้านบาท

  เงินลงทุนในหน่วยลงทุนตามราคาทุนมีมูลค่าเท่ากับ 1,551.3 ล้านบาท
  คิดเป็นมูลค่ายุติธรรมเท่ากับ 1,639.4 ล้านบาท จำแนกได้เป็นหน่วยลงทุนของกองทุนตราสารหนี้
  กองทุนตราสารทุน และ
  กองทุนอสังหาริมทรัพย์หรือหน่วยทรัสต์เพื่อการลงทุนในอสังหาริมทรัพย์หรือกองทุนรวมโครงสร้างพื้นฐาน
  ซึ่งมีมูลค่าตามราคาทุนเท่ากับ 540.2, 247.9 และ 763.2 ล้านบาทตามลำดับ
  หรือคิดเป็นมูลค่ายุติธรรมเท่ากับ 530.1, 208.4 และ 900.9 ล้านบาทตามลำดับ

  สภาพคล่อง

  กระแสเงินสด

  ณ สิ้นปี 2557 บริษัทฯ มีเงินสดและรายการเทียบเท่าเงินสด จำนวน 304.4 ล้านบาท ลดลง
  213.1 ล้านบาท หรือลดลงร้อยละ 41.2 โดยมีเงินสดสุทธิได้มาจาก (ใช้ไปใน) กิจกรรมต่างๆ
  ดังนี้ (ล้านบาท)

  -------------------------------------------- ------------ -------------
                                               2557         2556

  เงินสดสุทธิได้มาจาก (ใช้ไปใน) กิจกรรมดำเนินงาน      4,190.3      3,787.9

  เงินสดสุทธิได้มาจาก (ใช้ไปใน) กิจกรรมลงทุน          (3,239.8)    (3,914.7)

  เงินสดสุทธิได้มาจาก (ใช้ไปใน) กิจกรรมจัดหาเงิน       (1,163.6)    (912.6)

  เงินสดและรายการเทียบเท่าเงินสดเพิ่มขึ้น (ลดลง) สุทธิ   (213.1)      (1,039.4)
  -------------------------------------------- ------------ -------------

  - เงินสดสุทธิได้มาจากกิจกรรมดำเนินงาน 4,190.3 ล้านบาท ประกอบด้วยรายการที่สำคัญ คือ
  เบี้ยประกันภัยรับจากการประกันภัยโดยตรง รายได้จากการลงทุนสุทธิ

  - เงินสดสุทธิใช้ไปในกิจกรรมลงทุน 3,239.8 ล้านบาท องค์ประกอบที่สำคัญได้แก่
  เงินฝากสถาบันการเงิน และที่ดิน อาคาร และอุปกรณ์

  - เงินสดสุทธิใช้ไปในกิจกรรมจัดหาเงิน จำนวน 1,163.6 ล้านบาท
  เป็นการใช้กระแสเงินสดเพื่อ จ่ายปันผลทั้งหมด

  สินทรัพย์อื่นที่มีสภาพคล่อง

  นอกจากเงินสดและรายการเทียบเท่าเงินสดแล้ว
  ตามข้อมูลที่ได้ระบุในส่วนของเงินลงทุนในหลักทรัพย์นั้น
  จะเห็นได้ว่าเงินลงทุนส่วนใหญ่เป็นสินทรัพย์ที่มีสภาพคล่องสูง เช่น พันธบัตรรัฐบาล
  หุ้นจดทะเบียนในตลาดหลักทรัพย์ หน่วยลงทุน เป็นต้น
  ซึ่งสินทรัพย์เหล่านี้สามารถเปลี่ยนเป็นเงินสดได้อย่างรวดเร็ว
  เนื่องจากเป็นสินทรัพย์ในความต้องการของตลาด

รายจ่ายลงทุน

  ในปี 2557 รายจ่ายลงทุนส่วนใหญ่ของบริษัทฯ
  ประกอบด้วยการลงทุนในระบบเทคโนโลยีสารสนเทศ เครื่องตกแต่ง อุปกรณ์สำนักงาน
  ให้มีรูปแบบที่ทันสมัย และเพื่อประสิทธิภาพในการบริการแก่ลูกค้ามากยิ่งขึ้น

  อนึ่ง เงินจ่ายลงทุนในที่ดินอาคารและอุปกรณ์ในงบกระแสเงินสดปี 2557 มีจำนวน 331.6
  ล้านบาท

  แหล่งที่มาของเงินทุน

  ณ สิ้นปี 2557 บริษัทฯ มีหนี้สิน 25,602.9 ล้านบาท ส่วนของเจ้าของ 27,971.4 ล้านบาท
  คิดเป็นอัตราส่วนหนี้สินต่อส่วนของผู้ถือหุ้น (Debt to Equity Ratio) เท่ากับ 0.9 เท่า
  โดยหนี้สินรวมลดลง 3,431.0 ล้านบาท หรือเปลี่ยนแปลงร้อยละ 11.8 จากปีก่อนหน้า
  เนื่องมาจากรายการสำรองค่าสินไหมทดแทนและค่าสินไหมทดแทนค้างจ่ายลดลง
  และหากพิจารณาส่วนของเจ้าของนั้นเพิ่มขึ้นจากปีก่อนหน้า 6,298.4 ล้านบาท หรือเพิ่มขึ้นร้อยละ
  29.1 โดยปัจจัยสำคัญมาจากการเพิ่มทุนจดทะเบียนจำนวน 304.2 ล้านบาท
  กำไรสะสมจัดสรรแล้วเป็นสำรองตามกฎหมายเพิ่มขึ้น 30.4 ล้านบาท หรือเพิ่มขึ้นร้อยละ 40.0
  องค์ประกอบอื่นของส่วนของเจ้าของ
  ซึ่งคือส่วนเกินทุนจากการวัดมูลค่าเงินลงทุนเผื่อขายสุทธิจากภาษีเงินได้เพิ่มขึ้น 5,156.2
  ล้านบาท หรือเพิ่มขึ้นร้อยละ 37.5 และกำไรสะสมที่ยังไม่จัดสรรเพิ่มขึ้น 807.6 ล้านบาท
  หรือเพิ่มขึ้นร้อยละ 31.9